Rain Liivoja

Rain Liivoja (sündinud 1980) on eesti ja austraalia õigusteadlane, Queenslandi Ülikooli professor.

Liivoja lõpetas 2003. aastal Tartu Ülikooli õigusinstituudi. Ta sai 2004. aastal magistrikraadi Helsingi Ülikoolist ning kaitses seal 2011. aastal doktoriväitekirja, mis käsitles riikide jurisdiktsiooni kaitseväelaste poolt välisriikides toimepandud kuritegude üle. 2011. aastast töötab ta Austraalias, esmalt Melbourne'i Ülikoolis ja alates 2018. aastast Queenslandi Ülikoolis.

Rain Liivoja on rahvusvahelise õiguse asjatundja. Tema peamised uurimisvaldkonnad on rahvusvaheline relvakonfliktiõigus (rahvusvaheline humanitaarõigus), rahusvaheliste lepingute õigus ja inimõigused.

Välislingid

 Rain Liivoja Eesti Teadusinfosüsteemis
 Rain Liivoja Queenslandi ülikooli kodulehel

Eesti õigusteadlased Austraalia õigusteadlased Tallinna Reaalkooli vilistlased Tartu Ülikooli vilistlased Helsingi ülikooli vilistlased Sündinud 1980